Bratislava 25. apríla 2012
	Číslo: 15545-11/2012-BA

Zápisnica
z 2/12 zasadnutia Dozornej rady Sociálnej poisťovne,
konaného dňa 24. apríla 2012 v Sociálnej poisťovni, ústredie 
v čase od 10.00 h do 12.30 h

Prítomní: 		členovia Dozornej rady Sociálnej poisťovne:
pp. Ján Richter, Patrícia Bojková, Ján Mikulík, Pavol Brnka, Ľudovít Paus, Branislav Masár, Magdaléna Mellenová, 
Mária Svoreňová,  Marián Lacko, Ján Lipiansky 

Neprítomný:	p. Vladimír Tvaroška
 
Ďalší prítomní:	p. Ľuboš Lopatka, generálny riaditeľ Sociálnej poisťovne
	p. Valent Mokrý, hlavný kontrolór Sociálnej poisťovne
	p. Peter Pellegrini, štátny tajomník Ministerstva financií Slovenskej republiky
p. Nataša Štefániková, riaditeľka odboru kontroly, vládneho auditu a štátneho dozoru Ministerstva práce, sociálnych vecí a rodiny Slovenskej republiky
p. Daniela Kratochvílová, riaditeľka odboru vlastných zdrojov a štátneho dozoru Ministerstva financií Slovenskej republiky
p. Ľubica Homolová, tajomníčka Dozornej rady Sociálnej poisťovne

 	Zasadnutie Dozornej rady Sociálnej poisťovne otvoril a viedol predseda Dozornej rady Sociálnej poisťovne p. Ján Richter. 

Na 2/12 zasadnutie Dozornej rady Sociálnej poisťovne bol predložený tento návrh programu:

1.	Vyhodnotenie plnenia uznesení Dozornej rady Sociálnej poisťovne
 k 24. aprílu 2012 (predkladá generálny riaditeľ Sociálnej poisťovne) 
2.	Správa o hospodárení Sociálnej poisťovne v roku 2011 (predkladá generálny riaditeľ Sociálnej poisťovne)	
3.	Správa o hospodárení Sociálnej poisťovne za január až marec 2012 (predkladá generálny riaditeľ Sociálnej poisťovne)	
4.	Návrh účtovnej závierky Sociálnej poisťovne za rok 2011 (predkladá generálny riaditeľ Sociálnej poisťovne)	
5.	Odborné stanovisko hlavného kontrolóra Sociálnej poisťovne k návrhu účtovnej závierky Sociálnej poisťovne za rok 2011 (predkladá hlavný kontrolór Sociálnej poisťovne)	
6.	Výročná správa o činnosti Sociálnej poisťovne v roku 2011 (predkladá generálny riaditeľ Sociálnej poisťovne)
7.	Správa o výsledkoch kontrolnej činnosti Sociálnej poisťovne v roku
2011 a plnenie akčného plánu boja proti zneužívaniu sociálneho
systému a podvodom v Sociálnej poisťovni (predkladá generálny riaditeľ Sociálnej poisťovne)	
8.	Informácia o vývoji pohľadávok Sociálnej poisťovne voči zdravotníckym zariadeniam (predkladá generálny riaditeľ Sociálnej poisťovne)
9.	Návrh postupu na výpožičku nebytových priestorov v Sociálnej poisťovni, pobočka Rimavská Sobota (predkladá generálny riaditeľ Sociálnej poisťovne)
10.	Návrh postupu na prenájom nehnuteľnosti v Poprade (predkladá generálny riaditeľ  Sociálnej poisťovne)
11.	Rôzne

Generálny riaditeľ Sociálnej poisťovne navrhol doplniť do programu ako bod
č. 11.1 Príjmy a výdavky základných fondov 2004 až 2012 a ako bod č. 11.2 Lehoty 
na vybavovanie sťažností a žiadostí o dôchodok . Po diskusii Dozorná rada Sociálnej poisťovne prijala

uznesenie č. 14/2/12
Dozorná rada Sociálnej poisťovne
schvaľuje predložený návrh programu 2/12 zasadnutia Dozornej rady Sociálnej poisťovne v zmysle doplňujúceho návrhu generálneho riaditeľa Sociálnej poisťovne. 

Na návrh predsedu Dozornej rady Sociálnej poisťovne prizvala Dozorná rada Sociálnej poisťovne na rokovanie p. Petra Pellegriniho. Po diskusii Dozorná rada Sociálnej poisťovne prijala 

uznesenie č. 15/2/12

Dozorná rada Sociálnej poisťovne 
súhlasí s účasťou p. Petra Pellegriniho na zasadnutí Dozornej rady Sociálnej poisťovne.

1.	Vyhodnotenie plnenia uznesení Dozornej rady Sociálnej poisťovne 
k 24. aprílu 2012

Vyhodnotenie plnenia uznesení Dozornej rady Sociálnej poisťovne 
k 24. aprílu 2012 predložil generálny riaditeľ Sociálnej poisťovne. Po diskusii prijala Dozorná rada Sociálnej poisťovne

uznesenie č. 16/2/12

Dozorná rada Sociálnej poisťovne
berie na vedomie vyhodnotenie plnenia uznesení Dozornej rady Sociálnej poisťovne k 24. aprílu 2012.

2.	Správa o hospodárení Sociálnej poisťovne v roku 2011

Správu o hospodárení Sociálnej poisťovne v roku 2011 predložil generálny riaditeľ Sociálnej poisťovne. Predseda Dozornej rady Sociálnej poisťovne v nadväznosti
na problematiku úhrady príspevkov na starobné dôchodkové sporenie
do dôchodkových správcovských spoločností zo základného fondu garančného poistenia za zamestnávateľov, ktorí neuhradili príspevky v lehote do 60 dní požiadal o predloženie komplexnej informácie k tejto problematike vrátane návrhu opatrení.
P. Bojková v nadväznosti na uvedený ukazovateľ úspešnosti výberu poistného v roku 2011 požiadala o zaslanie bližšej špecifikácie výberu poistného Sociálnej poisťovne. Dozorná rada Sociálnej poisťovne sa ďalej zaoberala problematikou nárastu čerpania finančných prostriedkov zo základného fondu nemocenského poistenia
a dobrovoľného nemocenského poistenia a zneužívaním systému sociálneho poistenia. P. Pellegrini ocenil hospodárenie Sociálnej poisťovne v roku 2011 a zaoberal sa poklesom plnenia príjmov z bežného poistného od ekonomicky aktívnych obyvateľov v porovnaní s upraveným rozpočtom SP. P. Svoreňová v súvislosti s finančnou výpomocou do základného fondu starobného dôchodkového poistenia požiadala o predloženie podrobnej štruktúry základného fondu starobného poistenia a krytia deficitu v starobnom poistení dotáciou zo štátneho rozpočtu a presunom financií z ostatných fondov sociálneho poistenia za obdobie rokov 2010 a 2011. V nadväznosti na pokles žiadateľov o dôchodok v roku 2011 oproti roku 2010 požiadal p. Lacko o predloženie analýzy žiadostí o dôchodok vo vzťahu k vzniku nároku a druhu dôchodku. P. Lipiansky opätovne upozornil na problematiku nárastu počtu exekúcií ako formy vymáhania dlhov u dôchodcov najmä za nesplácanie dlhov nebankovým subjektom ako i neuhrádzanie záväzkov voči telekomunikačným operátorom. Dozorná rada Sociálnej poisťovne v tejto súvislosti odporučila ako formu prevencie problematiku medializovať a naďalej sledovať vývoj tohto typu exekúcií.  
Po diskusii prijala Dozorná rada Sociálnej poisťovne

uznesenie č. 17/2/12

Dozorná rada Sociálnej poisťovne
a)	berie na vedomie s pripomienkami správu o hospodárení Sociálnej poisťovne
v roku 2011,

b)	ukladá 

1.	predložiť na zasadnutie Dozornej rady Sociálnej poisťovne komplexnú informáciu vrátane návrhu opatrení k problematike úhrady príspevkov
na starobné dôchodkové sporenie do dôchodkových správcovských spoločností zo základného fondu garančného poistenia za zamestnávateľov, ktorí neuhradili príspevky v lehote do 60 dní.

	Z: generálny riaditeľ 
	    Sociálnej poisťovne
		T: v texte

2.	zaslať členom Dozornej rady Sociálnej poisťovne bližšiu špecifikáciu výberu poistného Sociálnej poisťovne.

	Z: generálny riaditeľ 
	    Sociálnej poisťovne
		T: bezodkladne

3.	zaslať členom Dozornej rady Sociálnej poisťovne podrobnú štruktúru financovania základného fondu starobného dôchodkového poistenia a zdroje krytia deficitu v starobnom poistení v rokoch 2010 a 2011.

	Z: generálny riaditeľ 
	    Sociálnej poisťovne
		T: bezodkladne

4.	predložiť na zasadnutie Dozornej rady Sociálnej poisťovne analýzu žiadostí o dôchodok vo vzťahu k vzniku nároku a druhu dôchodku a porovnanie rokov 2010 a 2011.

	Z: generálny riaditeľ 
	    Sociálnej poisťovne
		T: v texte

5.	medializovať problematiku nárastu počtu exekúcií ako formy vymáhania dlhov u dôchodcov najmä za nesplácanie dlhov nebankovým subjektom
ako i neuhrádzanie záväzkov voči telekomunikačným operátorom a naďalej sledovať vývoj počtu tohto typu exekúcií.

	Z: generálny riaditeľ 
	    Sociálnej poisťovne
		T: priebežne

3.	Správa o hospodárení Sociálnej poisťovne za január až marec 2012

Správu o hospodárení Sociálnej poisťovne za január až marec 2012 predložil generálny riaditeľ Sociálnej poisťovne. Dozorná rada Sociálnej poisťovne
sa zaoberala problematikou predpisovania a vymáhania dlžného poistného. Generálny riaditeľ  Sociálnej poisťovne poskytol doplňujúce informácie k vymáhaniu pohľadávok prostredníctvom exekúcií a mandátnej správy. Po diskusii 
a  doplňujúcich vyjadreniach generálneho riaditeľa Sociálnej poisťovne prijala Dozorná rada Sociálnej poisťovne 

uznesenie č. 18/2/12

Dozorná rada Sociálnej poisťovne
berie na vedomie správu o hospodárení Sociálnej poisťovne za január až marec 2012.

4.	Návrh účtovnej závierky Sociálnej poisťovne za rok 2011 

Návrh účtovnej závierky za rok 2011 predložil generálny riaditeľ Sociálnej poisťovne. Po diskusii a doplňujúcich vyjadreniach generálneho riaditeľa Sociálnej poisťovne prijala Dozorná rada Sociálnej poisťovne

uznesenie č. 19/2/12

Dozorná rada Sociálnej poisťovne
a)	prerokovala návrh účtovnej závierky Sociálnej poisťovne za rok 2011,

b)	schvaľuje návrh stanoviska Dozornej rady k návrhu účtovnej závierky Sociálnej poisťovne za rok 2011.

5.	Odborné stanovisko hlavného kontrolóra Sociálnej poisťovne k návrhu  účtovnej závierky Sociálnej poisťovne za rok 2011

Odborné stanovisko hlavného kontrolóra Sociálnej poisťovne k návrhu účtovnej závierky Sociálnej poisťovne za rok 2011 predložil hlavný kontrolór Sociálnej poisťovne. Po diskusii Dozorná rada Sociálnej poisťovne prijala 

uznesenie č. 20/2/12

Dozorná rada Sociálnej poisťovne
berie na vedomie odborné stanovisko hlavného kontrolóra Sociálnej poisťovne k návrhu účtovnej závierky Sociálnej poisťovne za rok 2011.

6.	Výročná správa o činnosti Sociálnej poisťovne za rok 2011

Výročnú správu o činnosti Sociálnej poisťovne za rok 2011 predložil generálny riaditeľ Sociálnej poisťovne. Doplňujúce vyjadrenia poskytol generálny riaditeľ Sociálnej poisťovne. Predseda Dozornej rady Sociálnej poisťovne odporučil  doplniť do tabuľkovej časti Výročnej správy o činnosti Sociálnej poisťovne z hľadiska porovnávania údaje od roku 2009. Dozorná rada Sociálnej poisťovne prijala

uznesenie č. 21/2/12

Dozorná rada Sociálnej poisťovne
schvaľuje výročnú správu o činnosti Sociálnej poisťovne za rok 2011
po zapracovaní pripomienky predsedu Dozornej rady Sociálnej poisťovne.

7.	Správa o výsledkoch kontrolnej činnosti Sociálnej poisťovne v roku 2011 a plnenie akčného plánu boja proti zneužívaniu sociálneho systému a podvodom v Sociálnej poisťovni 

Správu o výsledkoch kontrolnej činnosti Sociálnej poisťovne v roku 2011 a plnenie akčného plánu boja proti zneužívaniu sociálneho systému a podvodom v Sociálnej poisťovni predložil generálny riaditeľ Sociálnej poisťovne. Po diskusii a doplňujúcich vyjadreniach generálneho riaditeľa Sociálnej poisťovne Dozorná rada Sociálnej poisťovne prijala

uznesenie č. 22/2/12

Dozorná rada Sociálnej poisťovne
berie na vedomie správu o výsledkoch kontrolnej činnosti Sociálnej poisťovne v roku 2011 a plnenie akčného plánu boja proti zneužívaniu sociálneho systému a podvodom v Sociálnej poisťovni.

8.	Informácia o vývoji pohľadávok Sociálnej poisťovne voči zdravotníckym zariadeniam

Informáciu o vývoji pohľadávok Sociálnej poisťovne voči zdravotníckym zariadeniam predložil generálny riaditeľ Sociálnej poisťovne. Po diskusii a doplňujúcich vyjadreniach generálneho riaditeľa Sociálnej poisťovne Dozorná rada Sociálnej poisťovne prijala 

uznesenie č. 23/2/12

Dozorná rada Sociálnej poisťovne
berie na vedomie informáciu o vývoji pohľadávok Sociálnej poisťovne voči zdravotníckym zariadeniam.

9.	Návrh postupu na výpožičku nebytových priestorov v Sociálnej poisťovni, pobočka Rimavská Sobota 

Návrh postupu na výpožičku nebytových priestorov v Sociálnej poisťovni, pobočka Rimavská Sobota predložil generálny riaditeľ Sociálnej poisťovne. Po diskusii a doplňujúcich vyjadreniach generálneho riaditeľa Sociálnej poisťovne Dozorná
rada Sociálnej poisťovne prijala

uznesenie č. 24/2/12

Dozorná rada Sociálnej poisťovne
a)	berie na vedomie návrh postupu na výpožičku nebytových priestorov v Sociálnej poisťovni, pobočka Rimavská Sobota,

b)	súhlasí s návrhom prenechať nebytové priestory v Sociálnej poisťovni, pobočka Rimavská Sobota, do výpožičky Strednej odbornej škole obchodu a služieb v Rimavskej Sobote na dobu neurčitú.

10.	Návrh postupu na prenájom nebytových priestorov v Sociálnej poisťovni, pobočka Poprad

Návrh postupu na prenájom nebytových priestorov v Sociálnej poisťovni, pobočka Poprad predložil generálny riaditeľ Sociálnej poisťovne. Po diskusii a doplňujúcich vyjadreniach generálneho riaditeľa Sociálnej poisťovne Dozorná rada Sociálnej poisťovne prijala

uznesenie č. 25/2/12

Dozorná rada Sociálnej poisťovne
a)	berie na vedomie návrh postupu na prenájom nebytových priestorov v Sociálnej poisťovni, pobočka Poprad,

b)	súhlasí s návrhom prenechať nebytový priestor v Sociálnej poisťovni, pobočka Poprad, do nájmu na dobu neurčitú.

11.	Rôzne

11.1 Generálny riaditeľ Sociálnej poisťovne informoval Dozornú radu Sociálnej poisťovne o príjmoch a výdavkoch jednotlivých základných fondov Sociálnej poisťovne v rokoch 2004 až 2012. P. Bojková v tejto súvislosti požiadala o doplnenie predmetného materiálu o rozdelenie podľa dávok poskytovaných z jednotlivých fondov a podľa platiteľov poistného. V príjmoch a výdavkoch  jednotlivých rokov identifikovať vplyv prijatých legislatívnych zmien. Dozorná rada Sociálnej poisťovne prijala

uznesenie č. 26/2/12  

Dozorná rada Sociálnej poisťovne
a)	berie na vedomie informáciu o príjmoch a výdavkoch jednotlivých základných fondov Sociálnej poisťovne v rokoch 2004 až 2012,

b)	ukladá zaslať členom Dozornej rady Sociálnej poisťovne informáciu o príjmoch a výdavkoch jednotlivých základných fondov Sociálnej poisťovne v rokoch 2004 až 2012 dopracovanú o rozdelenie podľa dávok poskytovaných z jednotlivých fondov a platiteľov poistného. V príjmoch a výdavkoch  jednotlivých rokov identifikovať vplyv prijatých legislatívnych zmien.

		Z: generálny riaditeľ
			    Sociálnej poisťovne
		T: 31. máj 2012

11.2 Generálny riaditeľ Sociálnej poisťovne informoval Dozornú radu Sociálnej poisťovne o lehotách na vybavovanie sťažností a žiadostí o dôchodok. Dozorná rada Sociálnej poisťovne prijala

uznesenie č. 27/2/12  

Dozorná rada Sociálnej poisťovne
berie na vedomie informáciu o lehotách na vybavovanie sťažností a žiadostí o dôchodok.

11.3 Vo veci podpísania zápisnice zo zasadnutia Dozornej rady Sociálnej poisťovne prijala Dozorná rada Sociálnej poisťovne

uznesenie č. 28/2/12

Dozorná rada Sociálnej poisťovne 
schvaľuje p. Svoreňovú a p. Masára za overovateľov zápisnice z 2/12 zasadnutia Dozornej rady Sociálnej poisťovne.

Zapísala: Mgr. Ľubica Homolová

JUDr. Ján Richter, v. r.
predseda Dozornej rady Sociálnej poisťovne

JUDr. Mária Svoreňová, v. r.		Mgr. Branislav Masár v. r.